于若瀛

于若瀛（），字元絅，一字文若，號子步，晚號念東。山東登州府萊陽縣人，山東濟寧衛軍籍，明朝政治人物。

 生平 
萬曆十年（1582年）壬午科山東鄉試第二名，萬曆十一年（1583年）癸未科會試第一百三十一名，登三甲第三十二名。户部觀政，選任凤阳府推官，以母病乞終養歸，尋丁母憂，服闋謁選，十六年除兵部車駕司主事，十九年典陕西乡试，二十年移武库司员外郎，晉郎中，二十一年出为河南按察司僉事，主治河，移分巡磁州。以卓异，二十三年擢南京尚宝司卿，居留都一年，以病乞歸。更六載，二十七年起守舊秩，三十二年遷南京通政司參議，三十四年入爲太僕寺少卿，管辖東路馬政。三十七年升右佥都御史、陕西巡抚。萬曆三十八年，卒於任上。《萬曆十一年癸未科進士履歷》：于若瀛，念東，易二房，己卯十一月二十七日生。济宁卫人，壬午三名，三甲三十二名。户部政，癸未终养，丁憂，戊子授兵部主事，辛卯山西考试，壬辰升员外，本年升郎中，癸巳升河南佥事，乙未升南尚寶司卿，丙申养病，己亥補原职，甲辰南通政参议，丙午升太仆寺少卿，己酉升右佥都御史、巡抚陕西，庚戌卒于任，贈右付都御史。《明神宗实录》卷四六七载：万历三十八年二月丙子“巡抚陕西右佥都御史于若瀛卒于官。”赠右副都御史。

著作
著有《弗告堂集》。

 家族 
曾祖于龍，壽官；祖父于賢，封戶部主事；父于錦，曾任布政司左布政。母謝氏（封安人）。慈侍下；兄：若汶，若水，若洙，若泗，若沂，若滨，若澄；弟：若淇。

参考文献

Category:于姓
Category:济宁人
Category:明朝兵部主事
Category:明朝兵部员外郎
Category:明朝兵部郎中
Category:明朝河南按察司僉事
Category:南京尚宝司卿
Category:明朝太僕寺少卿
Category:明朝陕西巡撫
Category:明朝右副都御史